**Ministru kabineta noteikumu projekta „Grozījumi Ministru kabineta 2018. gada 5. novembra noteikumos Nr.669 "Latvijas Kara muzeja maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009. gada 15. decembra noteikumu Nr.19 “Tiesību akta projekta sākotnējās ietekmes izvērtēšanas kārtība” 5.¹ punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5. panta devītā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Muzejs sniedz maksas pakalpojumus saskaņā ar Ministru kabineta 2018. gada 5. novembra noteikumiem Nr. 669 „Latvijas Kara muzeja maksas pakalpojumu cenrādis” (turpmāk – noteikumi).Latvijas Kara muzejs (turpmāk – muzejs) noteikumus nav pārskatījis kopš 2019. gada. Šobrīd ir izmainījies muzeja piedāvājums apmeklētājiem: radīti jauni un pilnveidots esošais muzeja pakalpojums, kā arī atsevišķi muzeja pakalpojumi zaudējuši savu aktualitāti. Muzejs ir izstrādājis Ministru kabineta noteikumu projektu “Grozījumi Ministru kabineta 2018. gada 5. novembra noteikumos Nr. 669 „Latvijas Kara muzeja maksas pakalpojumu cenrādis”” (turpmāk – Projekts). Projekta mērķis ir aktualizēt noteikumus, ņemot vērā Covid-19 pandēmijas ietekmi un pamatojoties uz potenciālo apmeklētāju pieprasījumu un novērotām tendencēm. Projekts paredz ieviest jaunus muzeja pakalpojumus, pilnveidot esošos muzeja pakalpojumus un izslēgt aktualitāti zaudējušus pakalpojumus.Lai nodrošinātu muzeja ekskursiju un lekciju pieejamību arī tiešsaistē, nepieciešams papildināt noteikumus ar šādiem maksas pakalpojumiem:- Tiešsaistes ekskursija latviešu valodā muzeja pamatekspozīcijās: Latvijas Kara muzejā, muzeja nodaļā “Ziemassvētku kauju muzejs” un “O.Kalpaka muzejs un piemiņas vieta “Airītes””, nosakot pakalpojuma cenu 10,00 euro apmērā;- Tiešsaistes ekskursija svešvalodā muzeja pamatekspozīcijās: Latvijas Kara muzejā, muzeja nodaļā “Ziemassvētku kauju muzejs” un “O.Kalpaka muzejs un piemiņas vieta “Airītes””, nosakot pakalpojuma cenu 15,00 euro apmērā;- Muzeja speciālista tiešsaistes lekcija (ar prezentāciju par muzeja profilam atbilstošu tēmu), nosakot pakalpojuma cenu 30,00 euro apmērā.Sakarā ar patērētāju pieprasījumu pēc muzeja konferenču zāles priekštelpas (89 m²) (2.zāles 1.daļa) nomu, nepieciešams papildināt noteikumus ar šādiem pakalpojumiem:- Muzeja konferenču zāles (89 m²) (2.zāles 1.daļa) izmantošana muzeja darbalaikā, nosakot pakalpojuma cenu 20,00 euro apmērā par 1 stundu; - Muzeja konferenču zāles (89 m²) (2.zāles 1.daļa) izmantošana pēc muzeja darbalaika, nosakot pakalpojuma cenu 35,00 euro apmērā par 1 stundu.Muzeja noteikumos piedāvātie pakalpojumi - ekskursija muzeja nodaļā „Ziemassvētku kauju muzejs” pa kauju vietām muzeja apkārtnē valsts valodā un svešvalodā līdz 4 stundām no apmeklētāju puses nav pieprasīti un zaudējuši aktualitāti. Ņemot vērā minēto, nepieciešams izslēgt no noteikumiem šādus pakalpojuma veidus: - ekskursija muzeja nodaļā „Ziemassvētku kauju muzejs” pa kauju vietām muzeja apkārtnē valsts valodā līdz 4 stundām;- ekskursija muzeja nodaļā „Ziemassvētku kauju muzejs” pa kauju vietām muzeja apkārtnē svešvalodā līdz 4 stundām.Katru gadu “Ziemassvētku kauju muzejs” darbinieki novada skolniekiem vidēji ap 170 izglītojošo nodarbību, kas ļauj izdarīt pedagoģiska rakstura secinājumu, ka 1,5 stunda ir optimāls laiks skolnieku uzmanības noturēšanai, un ilgāka nodarbība ir neproduktīva. Ņemot vērā minēto, nepieciešams precizēt noteikumos izglītojošas nodarbības skolēniem (grupā ne vairāk kā 35 personas) muzeja nodaļā “Ziemassvētku kauju muzejs” laiku un noteikt to līdz 1,5 stundai.Projekta 2.11., 2.12. un 3.1.4. apakšpunktā norādītajiem pakalpojumiem, kas saistīti ar muzeja pamatekspozīciju netiek piemērots pievienotās vērtības nodoklis saskaņā ar Pievienotās vērtības nodokļa likuma 52. panta pirmās daļas 17. punkta “d” apakšpunktu.Muzeja sniegto ar pievienotās vērtības nodokļa apliekamo pakalpojumu kopējā vērtība iepriekšējo 12 mēnešu laikā nav pārsniegusi, un provizoriski turpmākajos 12 mēnešos nesasniegs 40 000 euro. Līdz ar to saskaņā ar Pievienotās vērtības nodokļa likuma 59. panta pirmo daļu muzejs kā iekšzemes nodokļa maksātājs ir tiesīgs nereģistrēties Valsts ieņēmumu dienesta Pievienotās vērtības nodokļa maksātāju reģistrā un nepiemērot pievienotās vērtības nodokli pārējiem Projekta 6.¹1.1. un 6.¹1.2. apakšpunktā norādītajiem pakalpojumiem, kas tieši nav saistīti ar muzeja pamatekspozīciju un kuriem saskatāmas saimnieciskās darbības pazīmes.Projekts ir sagatavots pamatojoties uz Ministru kabineta 2011. gada 3. maija noteikumiem Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.Ņemot vērā muzejā ieplānotos darbus sakarā ar tiešsaistes pakalpojumu sniegšanu un muzeja sagatavošanu apmeklētāju uzņemšanai, ievērojot epidemioloģiskās prasības, lai nodrošinātu drošu muzeja apmeklējumu, Projekta 2. punkts nosaka, ka Projekts stājas spēkā 2021. gada 15. jūnijā. |
| 3. | Projekta izstrādē iesaistītās institūcijas un publiskas personas kapitālsabiedrības | Muzejs, Aizsardzības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas sabiedrības grupu pārstāvji, kas interesējas par militāro vēsturi (studenti, izglītojamie, pensionāri un pieaugušie) un ārvalstu tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 30 585 | 0 | 30 585 | 0 | 30 585 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 30 585 | 0 | 30 585 | 0 | 30 585 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 30 585 | 0 | 30 585 | 0 | 30 585 | 0 | 0 |
| 2.1. valsts pamatbudžets | 30 585 | 0 | 30 585 | 0 | 30 585 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |

|  |
| --- |
| **Ieņēmumu prognozes izmaiņas 2021.-2023.gadam** |
| **Muzeja maksas pakalpojuma veids** | **Samazinājums, EUR** | **Palielinājums, EUR** |
| Gida pakalpojumi (ekskursijas)  | 5 250 | 5 250 |
| Muzeja speciālistu lekcijas  | 2 700 | 2 700 |
| Muzeja telpu noma | 1 425 | 1 425 |
| **Kopā:** | **9 375** | **9 375** |

Samazinājums plānots klātienes ekskursijām, gida pakalpojumiem un klātienes muzeja speciālistu lekcijām, palielinājums plānots tiešsaistes ekskursijām un muzeja speciālistu lekcijām. Telpu nomas samazinājums plānots muzeja konferenču zāles nomai, palielinājums plānots konferenču zāles priekštelpas (1.daļas) nomai.”.Detalizēts aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta maksas pakalpojumu cenu kalkulācija. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Ņemot vērā, ka Projekts paredz ne tikai jaunu maksas pakalpojumu ieviešanu, bet arī noteiktu maksas pakalpojumu izslēgšanu no cenrāža, ieņēmumi no maksas pakalpojumiem vidējā termiņā plānoti 2021. gadā paredzētajā apmērā. Līdz ar to nav plānotas izmaiņas Aizsardzības ministrijas budžeta programmas 12.00.00 “Kara muzejs” ieņēmumos. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi nodrošinās muzeja esošo funkciju ietvaros. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks

J.Poplavska-Novikova

jelena.poplavska@karamuzejs.lv

Vinceva 67228112

evita.vinceva@karamuzejs.lv